צסק"א מוסקבה (כדורסל)

צסק"א מוסקבה (ברוסית: ПБК ЦСКА Москва, באנגלית: CSKA Moscow) היא קבוצת הכדורסל לגברים של מועדון צסק"א (מועדון הספורט המרכזי של הצבא) מהעיר מוסקבה, רוסיה. המועדון משחק בליגה המאוחדת של VTB.

צסק"א, אחת הקבוצות המובילות באירופה בכל הזמנים, זכתה בשמונה תוארי גביע אירופה לאלופות ויורוליג, בשנים 1961, 1963, 1969, 1971, 2006, 2008, 2016 ו-2019. בנוסף היא זכתה 24 פעמים באליפות ברית המועצות ובכל אליפויות רוסיה מאז הקמת ליגת העל הרוסית ב-1992, למעט בשנים 2001, 2002, 2022 ו-2023 (29 אליפויות רוסיה). הקבוצה גם העפילה לפיינל פור (חצי גמר וגמר) היורוליג בשנים 1996, 2001 (סופרוליג), 2003–2010 ובשנים 2012–2021 והיא נחשבת לאחת מקבוצות הכדורסל הטובות ביבשת, כאשר החל מעונת 2012 העפילה לכל שלבי הפיינל פור ובעונת 2020/2021 הפכה לקבוצה האירופית הראשונה שהעפילה 20 פעמים לפיינל פור היורוליג.

תולדות המועדון
הקבוצה הוקמה לראשונה בשנת 1923 כחטיבת הכדורסל של הצבא האדום, בשנת 1928 הפכה לצדק"א (הבית המרכזי של הצבא האדום). בשנת 1945 זכתה באליפות הראשונה שלה.

בשנת 1960 שינתה שמה לצסק"א (מועדון הספורט המרכזי של הצבא) וזכתה באליפות השנייה שלה. בעונת 1969/1970 מונה אלכסנדר גומלסקי למאמן הקבוצה ותחתיו זכתה הקבוצה ב-10 אליפויות ובארבע אליפויות אירופה עד 1979. ב-1980 מונה יורי סליחוב למאמן כשבתקופתו הקבוצה זכתה באליפויות 1980 ו-1981. בשנת 1982 מונה סרגיי בלוב במקומו וצסק"א זכתה באליפויות 1983, ו-1984. בשנת 1992 מונה סטניסלב ירומין למאמן צסק"א בתקופה שבה קבוצות הספורט הממלכתיות החלו לעבור הפרטה אך צסק"א המשיכה לשמור על עליונותה בכדורסל וזכתה ב-9 אליפויות רוסיה רצופות בשנים 1992 - 2000.

בזירה האירופית באותן שנים צסק"א העפילה לפיינל פור בליגה האירופית של פיב"א והפסידה בחצי הגמר לפנאתינייקוס היוונית בתוצאה 71–81, והפסידה גם במשחק על המקום השלישי מול ריאל מדריד שגברה עליה בתוצאה 76–77. בשנת 2000 צסק"א זכתה בתואר אלופת הליגה הצפון אירופית בכדורסל (NEBL), כשבאותה עונה ירומין עבר לאמן את אוניקס קאזאן.

החל מאותה עונה חלה היחלשות ביכולת הקבוצה, והיא באה לידי ביטוי באובדן שתי אליפויות רוסיה בשנים 2001 ו-2002 בהן סיימה הקבוצה את הליגה במקומות הרביעי והחמישי בלבד. על הקווים עמד המאמן ואלרי טיחוננקו. ב-2002 נשיא הקבוצה אלכסנדר גומלסקי מינה את סרגיי קושצ'נקו למאמן ובעונת 2003 הקבוצה זכתה באליפות המדינה והעפילה לפיינל-פור היורוליג אך הודחה בחצי הגמר על ידי ברצלונה.

באמצע שנות ה-2000 החל כסף רב לזרום לספורט הרוסי, ובין המרוויחות מכך הייתה צסק"א, אשר התחזקה באופן משמעותי. מנהלה של אוראל גרייט, שזכתה בשתי האליפויות על חשבונה של צסק"א, הוחתם על ידי צסק"א בשנת 2002 במטרה להחזירה לפסגת הכדורסל האירופי. הקבוצה הגדילה משמעותית את תקציבה והחלה לרכוש שחקנים זרים חזקים, ביניהם האמריקאי, ג'יי.אר. הולדן שלאחר הגיעו קיבל אזרחות מקומית ואף שיחק בנבחרת רוסיה, תיאודורוס פאפאלוקאס הרכז היווני, וסנטר מכבי תל אביב בעבר ויקטור אלכסנדר.

בשנים 2002–2011 צסק"א זכתה בתשע אליפויות רצופות, ארבעה גביעי רוסיה ושתי אליפויות אירופה. המאמן שמונה להחזיר לצסק"א את ההגמוניה בכדורסל הרוסי היה דושאן איבקוביץ' עטור התארים, שמונה בקיץ 2002. הקבוצה זכתה מחדש באליפות רוסיה, חזרה לצמרת הכדורסל האירופי והעפילה לחצי גמר היורוליג, שם הפסידה למארחת ולזוכה ברצלונה. שנה לאחר מכן הקבוצה זכתה שוב באליפות המקומית והפסידה בחצי גמר הפיינל פור האירופי למארחת והזוכה, הפעם מכבי תל אביב. בשנת 2005 סיימה צסק"א את העונה הרגילה של היורוליג עם המאזן הטוב ביותר - הפסד אחד בלבד, והעפילה לפיינל פור שנערך במוסקבה. למרבה ההפתעה, צסק"א הפסידה בחצי הגמר לטאו ויטוריה הספרדית וסיימה במקום הרביעי בטורניר. כתוצאה מכך דושאן איבקוביץ' פוטר ואטורה מסינה האיטלקי מונה להחליפו. בין השחקנים שהובאו לקבוצה: הפורוורד מתיאז' סמודיש הסלובני, הגארדים טראג'ן לנגדון ודייוויד ואנטרפול, ותומאס ואן דן שפיגל הסנטר הבלגי. בשנותיו של מסינה בקבוצה כמאמן הייתה צסק"א לאחת הקבוצות הדומיננטיות ביבשת האירופית והגיעה בכל אחת מארבע שנותיו לגמר היורוליג.

כבר בעונה הראשונה הדהימה צסק"א את הכדורסל האירופי במשחק גמר היורוליג של 2006 בו גברה צסק"א על מכבי תל אביב בתוצאה 69–73, לאחר שנים בהן הייתה מכבי לקבוצה החזקה ביבשת. לצסק"א הייתה זו הזכייה החמישית בגביע אירופה. בשנת 2007 הדיחה צסק"א את מכבי בשלב רבע הגמר בדרכה לגמר הפיינל פור, שבו הפסידה לפנאתינייקוס מארחת הפיינל פור באתונה 93-91. ב-2008 זכתה בגביע אירופה השישי, כאשר גברה על מכבי תל אביב בתוצאה 77–91.

בשנת 2010 אימן את הקבוצה המאמן ממונטנגרו דושקו ווישביץ', שאימן את פרטיזן בלגרד בשנת 2009 ובנובמבר הוא פוטר לאחר סדרת כישלונות ביורוליג. בשנת 2010 הודחה צסק"א מהיורוליג בשלב הבתים ולא העפילה לשלב 16 הקבוצות הטובות ביותר, לראשונה מזה תשע שנים. למרות הכישלון בזירה האירופית, הקבוצה העפילה לגמר הפלייאוף של הליגה הרוסית בעונת 2011, גברה על יריבתה העירונית חימקי מוסקבה 1-3 בסדרת הגמר וזכתה באליפות התשיעית ברציפות.

בעונת 2012 העמידה הקבוצה סגל מרשים וחזק, ואף החזירה לשורותיה את אנדריי קירילנקו שנחשב לאחד משחקני הכדורסל הטובים בעולם. הקבוצה הראתה דומיננטיות מוחלטת בכדורסל האירופי, אך כשלה ברגע האמת בגמר היורוליג הסנסציוני בו הפסידה לאולימפאקוס פיראוס. על אף הכישלון בזירה האירופית, המשיכה הקבוצה לזכייה באליפות ובגביע הרוסי. בקיץ 2012 שב אטורה מסינה לעמדת המאמן לקדנציה שנייה. בעונת 2013/14 הגיעה צסק"א עד לחצי גמר פיינל פור היורוליג, שם פגשה את מכבי תל אביב, לה הפסידה בתוצאה 67–68. צסק"א הובילה במשך כל המשחק, אך בשניות האחרונות של הרבע האחרון שחקן מכבי תל אביב טייריס רייס קלע 2 נקודות שהפכו את התוצאה והביאו ניצחון שהעלה את מכבי לגמר היורוליג והדיח את צסק"א מהמפעל.

בעונת 2014/15 מונה היווני דמטריוס איטודוס למאמן הקבוצה, ובאותה עונה הקבוצה העפילה לפיינל-פור היורוליג והודחה על ידי אולימפיאקוס וסיימה לבסוף במקום השלישי לאחר שגברה על פנרבחצ'ה במשחק על המקום השלישי. צסק"א המשיכה לשמור על הדומיננטיות שלה בכדורסל הרוסי וזכתה שוב באליפות אחרי שזכתה באליפות ליגת VTB. בעונת 2015/16 זכתה בגביע יורוליג שביעי בתולדותיה, כאשר גברה בגמר על פנרבחצ'ה אולקר הטורקית לאחר הארכה 101-96. היא זכתה גם בפעם השביעית באליפות הליגה המאוחדת של VTB.

בעונת 2016/2017 העפילה לפיינל פור היורוליג אך הודחה בחצי הגמר על ידי אולימפיאקוס ובאותה עונה זכתה באליפות הרוסית בפעם ה-15 ברציפות ובאליפות הליגה המאוחדת של VTB בפעם השמינית ברציפות. בעונת 2017/2018 העפילה לפיינל פור היורוליג אך שוב הודחה בחצי הגמר, הפעם על ידי ריאל מדריד. היא חזרה לפיינל פור היורוליג גם בעונת 2018/2019 ונקמה בספרדים אחרי שהדיחה אותם בשלב חצי גמר ובגמר גברה על אפס פילזן בדרך לזכייה שמינית ביורוליג.

בעונת 2018/19 זכתה בגביע יורוליג שמיני בתולדותיה. היא זכתה גם בפעם העשירית באליפות הליגה המאוחדת של VTB. בעונת 2019/2020 הן היורוליג והן אליפות הליגה המאוחדת של VTB הושעו ולבסוף לא הושלמו ולא הוכתרה כל אלופה, בעקבות התפרצות מגפת הקורונה. בינואר 2021 נודע על כוונת משרד ההגנה של רוסיה להרוס את היכל הספורט האוניברסלי של צסק"א ולבנות על חורבותיו קומפלקס ספורט חדש, אלא שהדבר יותיר את המועדון ללא היכל ביתי עד להשלמת השיפוצים, לאחר שהסתבר כי האולם החלופי מגה-ספורט ארנה אינו זמין לארח את הקבוצה במהלך שנת 2021. בעונת 2020/2021 בליגה המאוחדת של VTB, צסק"א הגיעה למאזן של 5 הפסדים, לראשונה מאז עונת 2010/2011 בנוסף העפילה בפעם ה-20 בתולדותיה לפיינל פור היורוליג אך הפסידה בחצי הגמר לאנאדולו אפס. עם זאת, שמרה על הבכורה בליגה הרוסית וזכתה בפעם ה-11 ב.

בעונת 2021/2022 הקבוצה הגיעה למאזן של 5 הפסדים רצופים בכל המסגרות, במה שהיה למאזן השלילי ביותר מאז עונת 2000/2001. בהמשך העונה הוחלט להוריד אותה מהיורוליג בעקבות הפלישה הרוסית לאוקראינה שגרמה גם לעזיבת השחקנים הזרים את רוסיה. היא גם נכשלה לשמור על היתרון בסדרת גמר ליגת VTB מול זניט ולראשונה מזה 19 שנה לא זכתה בתואר האליפות.

צסק״א התאוששה בעונת 2022/2023 כאשר הגיעה למאזן של 23 ניצחונות רצופים בעונה הסדירה והתמקמה בראשות טבלת ליגת VTB, אך הודחה כבר בחצי גמר פלייאוף הליגה ושוב לא הצליחה לזכות באליפות. בעונת 2023/2024, אומנם סיימה במקום המבטיח לה העפלה לפלייאוף, אך גם צברה בעונה הסדירה מאזן עגום של ארבעה הפסדים רצופים, לראשונה מאז 2008. בכל זאת הצליחה לחזור ולזכות באליפות הליגה אחרי בצורת של שנתיים.
אולם ביתי
היכל הספורט האוניברסלי של צסק"א
ממוזער
היכל הספורט האוניברסלי של צסק"א על שם אלכסנדר גומלסקי הויהא מבנה ספורט רב-תכליתי במוסקבה שנבנה כדי לארח את משחקי הכדורסל של אולימפיאדת מוסקבה (1980) ושימש כאולם הבית של מועדון הכדורסל צסק"א מוסקבה משנת 1979 עד 2021, עת הוחלט להרסו. לאחר מותו של אלכסנדר גומלסקי באוגוסט 2005, ההיכל החל לשאת את שמו של מאמן הכדורסל המוערך של צסק"א ובאוקטובר 2006 רשמית החל לשאת את השם "קומפלקס הספורט האוניברסלי של צסק"א על שם אלכסנדר גומלסקי".

מגה-ספורט ארנה
היכל הספורט מגה ספורט (Дворец спорта "Мегаспорт") הוא היכל ספורט רב-תכליתי בשדה חודינקה שבמוסקבה והוא בעל תכולה של 13,926 מושבים. החל משנת 2015 משמש את צסק"א באירוח משחקים בינלאומיים והיא מארחת בו את כל משחקי היורוליג בעוד היכל הספורט האוניברסלי של צסק"א ממשיך לשמש כאולמה הביתי במשחקי ליגת VTB אף שצסק"א אירחה חלק ממשחקי הליגה שלה גם בהיכל מגה-ספורט בעונת 2016.

בנייתו הושלמה בדצמבר 2006 ומשמש גם למשחקי הוקי קרח, תחרויות החלקה על הקרח וכדורעף.

שחקנים בולטים בעבר

בעלי תפקידים
 נשיא ומנכ"ל הקבוצה   אנדריי ואטוטין מנהל ספורטיבי   אנדריי שצ'פאנקוב בעלי הקבוצה   נורילסקי ניקל

 מאמני הקבוצה 
 שם שנים הערות ויקטור גריגורייב  1937–1948  קונסטנטין טראווין  1948–1952  יבגני אלכסייב   1953–1959, 1960–1966  ואסילי קולפאקוב   1959–1960  ארמנק אלצ'אצ'יאן   1967–1969  אלכסנדר גומלסקי  1969–1980, 1985–1986  יורי סליחוב  1980–1981, 1982–1985, 1986–1989  סרגיי בלוב   1981–1982, 1989–1990  איוואן אדשקו  1990–1992   סטניסלב ירומין   1992–2000  ואלרי טיכוננקו   2000–2002  דושאן איבקוביץ'   2002–2005  בתקופתו צסק"א הפסידה את האליפות פעמיים אטורה מסינה   2005–2009, 2012–2014  יבגני פשוטין  2009–2010  דושקו וויישביץ'   2010  דמיטרי שאקולין  2010–2011  יונאס קזלאוסקאס  2011–2012  דימיטריוס איטודיס  2014–2022  אמיל ראיקוביץ'  2022–2024  סיים קדנציה ללא תארים לצסק"א אנדראס פסתיוליס  2024– 

יריבות
היריבות עם חימקי ודינמו מוסקבה

היריבות עם מכבי תל אביב
בישראל זכורים בעיקר שני משחקיה של צסק"א מוסקבה נגד מכבי תל אביב, בשנת 1977 ובשנת 2014. המשחק הראשון היה בשלב בית חצי הגמר של גביע אירופה לאלופות בעיר וירטון שבבלגיה, בין מכבי תל אביב שנחשבה באותו זמן לקבוצה קטנה וצסק"א, אחת הקבוצות המובילות באירופה שייצגה את עוצמת המעצמה הסובייטית. מאחר שבאותו זמן לא היו יחסים דיפלומטיים בין ישראל לברית המועצות, צסק"א סרבה לארח את מכבי במוסקבה ולהתארח בישראל. על אי בואה לארץ נפסק לה הפסד טכני, ואת מכבי היא אירחה בעיירה הבלגית. למרבה ההפתעה מכבי תל אביב ניצחה את צסק"א 79–91 בדרך לזכייה בסוף העונה בתואר אירופי ראשון, והאוהדים הצהובים בווירטון החלו לשיר "הו הא, מה קרה, צסק"א אכלה אותה". מאז היו צסק"א מוסקבה ומכבי תל אביב יריבות מושבעות וכל המפגשים ביניהן מלווים באמוציות גבוהות מאוד והעלאת זכרונות מהמשחקים הגדולים.

במקרה השני, בשנת 2014, פגשה מכבי את צסק"א בחצי גמר פיינל פור היורוליג שהתקיים במילאנו. צסק"א, שבשורותיה שיחקו כוכבי כדורסל אירופאי כמו מילוש תאודוסיץ', סאשה קאון וסוני וימס (שלימים הפך לשחקנה של מכבי תל אביב) הייתה הפייבוריטית הברורה לניצחון במשחק וגם הובילה בו ברוב שלביו. כשנותרו 19 שניות לסיום המשחק, צסק"א הובילה ב-4 נקודות (63-67), אך שלשה מהירה של דייוויד בלו, ואיבוד כדור שלומיאלי של ויקטור חריאפה (שחקנה של צסק"א) לטובת דייוויד בלו, הובילו את מכבי לסל ניצחון של טייריס רייס שקבע את תוצאת המשחק, 67-68 לטובתה של מכבי, ואת המונח "נס מילאנו השני". בהמשך, מכבי ניצחה את ריאל מדריד במשחק הגמר והייתה לאלופת היורוליג.

מסוף שנות ה-70 ועד אמצע שנות ה-2000 הייתה מכבי עדיפה לרוב על-פני צסק"א, שנפגעה גם מקריסת ברית המועצות. מאז 2005 הקבוצה התחזקה מאוד, בשני גמרי היורוליג שצסק"א זכתה בהם ב-2006 וב-2008, היא גברה בגמר על מכבי תל אביב. ב-12 בינואר 2019 ניצחה מכבי תל אביב את צסק"א מוסקבה 93-76 בניצחון חוץ ראשון מאז 2004. ב-12 בדצמבר 2019 ניצחה מכבי תל אביב את צסק"א מוסקבה בהיכל מנורה מבטחים 80:90 לראשונה מאז 2009.

הישגים לפי עונה
 להצגת טבלת ההישגים, לחצו על "הצגה" בצד שמאלעונהמאמןליגהגביע/
סופרקאפהישגים באירופה1937/38ויקטור גריגורייבמקום 12——1938/39מקום 9——1939/40מקום 13——1944/45 אלופה——1945/46 סגנית אלופה——1946/47 מקום שלישי——1947/48 מקום 7——1948/49קונסטנטין טראווין מקום שלישי——1949/50 מקום שלישי——1950/51 סגנית אלופה——1951/52———1952/53ק.טראווין י.אלכסייב סגנית אלופה——1953/54יבגני אלכסייב סגנית אלופה——1954/55 סגנית אלופה——1955/56———1956/57 סגנית אלופה——1957/58 סגנית אלופה——1958/59———1959/60ואסילי קולפאקוב אלופה——1960/61יבגני אלכסייב אלופה— אלופת אירופה1961/62 אלופה— חצי גמר1962/63—— אלופת אירופה1963/64 אלופה——1964/65 אלופה— סגנית אלופת אירופה1965/66 אלופה— מקום שלישי1966/67י.אלכסייב א.אלצ'אצ'יאן———1967/68ארמנאק אלצ'אצ'יאן מקום שלישי——1968/69 אלופה— אלופת אירופה1969/70אלכסנדר גומלסקי אלופה— סגנית אלופת אירופה1970/71 אלופה— אלופת אירופה1971/72 אלופה מחזיקת הגביע—1972/73 אלופה מחזיקת הגביעסגנית אלופת אירופה1973/74 אלופה——1974/75 סגנית אלופה——1975/76 אלופה——1976/77 אלופה—מקום שלישי1977/78 אלופה——1978/79 אלופה——1979/80 אלופה——1980/81יורי סליחוב אלופה—מקום 61981/82סרגיי בלוב אלופה—שלב בתים1982/83יורי סליחוב אלופה מחזיקת הגביעמקום 41983/84 אלופה——1984/85 סגנית אלופה—מקום 41985/86אלכסנדר גומלסקי סגנית אלופה—גביע ספורטה: חצי גמר1986/87יורי סליחוב סגנית אלופה—גביע ספורטה: חצי גמר1987/88 אלופה——1988/89י. סליחובסרגיי בלוב מקום שלישי—מקום 71989/90סרגיי בלוב אלופה—גביע קוראץ': חצי גמר1990/91איוואן ידשקו מקום 4—טופ 161991/92איוואן ידשקוסטניסלב ירומין אלופה——1992/93סטניסלב ירומין אלופה—הגביע האירופי: רבע גמר1993/94 אלופה—סיבוב ראשון1994/95 אלופה—רבע גמר1995/96 אלופה— מקום שלישי1996/97 אלופה—סיבוב שני1997/98 אלופה—רבע גמר1998/99 אלופה—שמינית גמר1999/00 אלופה—שמינית גמר2000/01ולרי טיכוננקו מקום 4—פיינל פור2001/02 מקום 5—טופ 162002/03דושאן איבקוביץ' אלופה הפסד בגמר פיינל פור2003/04 אלופה הפסד בגמר מקום שלישי2004/05 אלופה מחזיקת הגביע פיינל פור2005/06אטורה מסינה אלופה מחזיקת הגביע אלופת אירופה2006/07 אלופה מחזיקת הגביע סגנית אלופת אירופה2007/08 אלופה הפסד בגמר אלופת אירופה2008/09 אלופה מקום שלישי סגנית אלופת אירופה2009/10יבגני פשוטין אלופה מחזיקת הגביע מקום שלישי2010/11דושקו וויישביץ'דמיטרי שאקוליןיונאס קזלאוסקאס אלופה—יורוליג: שלב בתים
VTB: סגנית אלופה2011/12יונאס קזלאוסקאס אלופה— סגנית אלופת אירופה2012/13אטורה מסינה אלופה— מקום שלישי2013/14 אלופה רבע גמר פיינל פור2014/15דימיטריוס איטודיס אלופה— מקום שלישי2015/16אלופה— אלופת אירופה2016/17 אלופה— מקום שלישי2017/18 אלופה— פיינל פור2018/19 אלופה— אלופת אירופה2019/20 העונה בוטלה — העונה בוטלה2020/21אלופה — פיינל פור2021/22 סגנית אלופה מחזיקת הסופרקאפהודחה2022/23אמיל ראיקוביץ'מקום שלישי סגנית הסופרקאפ—2023/24אמיל ראיקוביץ'/ אנדראס פסתיוליסאלופהמקום 6 בסופרקאפ—2024/25אנדראס פסתיוליסאלופה מחזיקת הסופרקאפ—2025/26 טרם נקבע מחזיקת הסופרקאפ—

תארים
אירופה
 15px אליפות אירופה (8): 1961, 1963, 1969, 1971, 2006, 2008, 2016, 2019
 15px גמר יורוליג: 1965, 1970, 1973, 2007, 2009, 2012
 15px פיינל פור היורוליג: 1966, 1996, 2001 (סופרוליג), 2003, 2004, 2005, 2010, 2013, 2014, 2015, 2017, 2018, 2021
 15px ליגת צפון אירופה בכדורסל (1): 2000
 רוסיה
 15px אליפות רוסיה (28): 1992, 1993, 1994, 1995, 1996, 1997, 1998, 1999, 2000, 2003, 2004,2005, 2006, 2007, 2008, 2009, 2010, 2011, 2012, 2013, 2014, 2015, 2016, 2017, 2018, 2019, 2021, 2024, 2025
 15px סגנות: 2022
 15px הליגה המאוחדת (12): 2008, 2010, 2012, 2013, 2014, 2015, 2016, 2017, 2018, 2019, 2021, 2024, 2025
 15px הגביע הרוסי (4): 2005, 2006, 2007, 2010
 15px סופר קאפ VTB (3) 2021, 2024, 2025
 15pxגביע גומלסקי (9): 2010, 2011, 2012, 2013, 2014, 2015, 2016, 2018, 2019
 15pxגביע נייבה (1): 2020
15pxגביע קונדראשין ובלוב (4): 2003, 2004, 2008, 2010
ברית המועצות
 15px אליפות ברית המועצות (24): 1945, 1960, 1961, 1962, 1964, 1965, 1966, 1969, 1970, 1971, 1972, 1973, 1974, 1976, 1977, 1978, 1979, 1980, 1981, 1982, 1983, 1984, 1988, 1990
 15pxגביע ברית המועצות (3): 1972, 1973, 1982

קישורים חיצוניים



אביעד קורמן, הו-הא, מה קרה?, "צהבת", 17 בפברואר 2005 - כתבה על משחקה של מכבי תל אביב נגד צסק"א בשנת 1977

הערות שוליים

קטגוריה:קבוצות כדורסל רוסיות
כדורסל
קטגוריה:קבוצות יורוליג
קטגוריה:אלופות אירופה בכדורסל לקבוצות